เมื่อวานผมได้นำมือไปจับโดนอะไรบางอย่างมีสีออกเขียวๆกับน้ำตาลๆดำๆ เป็นรอยลากๆเละๆติดอยู่ที่มือไม่ทราบว่าจับโดนที่ไหนมาเพราะว่าได้จับสิ่งของและเปิดประตูรั้วบ้านหลังจากกลับจากขับรถจักรยานยนต์ออกไปข้างนอกมา แล้วแถวบ้านมีแมวและชอบแอบเข้ามานอนในบ้าน นอนบนเบาะรถซึ่งหน้ามีรั้วและได้ทำตาข่ายกั้นไว้แต่ยังเข้ามาได้ อยากทราบว่าหากเป็นเนื้อเยื่อสมองของสัตว์แล้วเรานำมือเปล่าๆที่ไม่มีบาดแผลไปจับแต่ได้มาล้างน้ำโดยการราดน้ำผ่านมือ แต่น้ำอาจไหลไปโดนเท้าที่มีแผลอยู่จะทำให้เป็นพิษสุนัขบ้าได้ไหม แล้วหากเป็นเนื้อเยื่อสมองของสัตว์ถ้าจะแพร่เชื้อได้ต้องเป็นเนื้อเยื่อสมองที่เป็นแผลสดๆอยู่ที่หัวของสัตว์แล้วเรานำมือที่มีแผลไปสัมผัสหรือหากเป็นเนื้อเยื่อสมองที่หลุดออกมาจากตัวสัตว์แล้วจะยังมีเชื้ออยู่ไหมแล้วอยู่ได้นานแค่ไหนครับ
สวัสดีค่ะ ลักษณะของสารที่เป็นสีเขียวๆ น้ำตาลดำๆ ที่เละๆ ติดมือมานั้น ไม่น่าใช่ลักษณะของเนื้อเยื่อสมองค่ะ อย่างไรก็ตาม หากเป็นเนื้อเยื่อสมองจริง แต่มือที่ไปจับโดนมานั้น ไม่ได้มีบาดแผลอะไร ก็จะไม่ติดเชื้อไวรัสพิษสุนัขบ้าค่ะ และการที่ได้ใช้น้ำล้างมือ แล้วน้ำไหลไปโดนเท้าที่มีแผลอยู่ ไม่ได้ถือว่าทำให้ติดเชื้อพิษสุนัขบ้าได้ค่ะ เพราะเชื้อไวรัสจะถูกเจือจางด้วยน้ำ รวมถึงอ่อนแอลงจากการโดนน้ำค่ะ นอกจากนี้ หากไม่ใช่เนื้อเยื้อสมองที่ออกจากร่างกายสัตว์โดยตรง และไม่รู้ว่าไปจับโดนตั้งแต่เมื่อไหร่ ก็จะถือว่าเชื้อไวรัสไม่สามารถก่อโรคได้แล้วค่ะ ดังน้น จากเหตุการณ์ดังกล่าว ไม่ได้ถือว่าเสี่ยงต่อการติดเชื้อพิษุสนัขบ้าค่ะ